CELEX: 62009CN0085
Language: sk
Date: 2009-02-27 00:00:00
Title: Vec C-85/09 P: Odvolanie podané 27. februára 2009 : Portela – Comércio de artigos ortopédicos e hospitalares, L da proti uzneseniu Súdu prvého stupňa zo 17. decembra 2008 vo veci T-137/07, Portela – Comércio de artigos ortopédicos e hospitalares, L da /Komisia Európskych spoločenstiev

1.5.2009   
            
            
               SK
            
            
               Úradný vestník Európskej únie
            
            
               C 102/16
            
         Odvolanie podané 27. februára 2009: Portela – Comércio de artigos ortopédicos e hospitalares, Lda proti uzneseniu Súdu prvého stupňa zo 17. decembra 2008 vo veci T-137/07, Portela – Comércio de artigos ortopédicos e hospitalares, Lda/Komisia Európskych spoločenstiev
   (Vec C-85/09 P)
   2009/C 102/26
   Jazyk konania: portugalčina
   
      Účastníci konania
   
   
      Odvolateľka: Portela – Comércio de artigos ortopédicos e hospitalares, Lda (v zastúpení: C. Mourato, advokát)
   
      Ďalší účastník konania: Komisia Európskych spoločenstiev
   
      Návrhy odvolateľky
   
   Odvolateľka žiada, aby Súdny dvor:
   
               —
            
            
               zrušil napadnuté uznesenie v rozsahu, v akom má za to, že nebola preukázaná príčinná súvislosť medzi opomenutím Komisie a ujmou uvádzanou odvolateľkou (body 96, 97, 99, 100 a 101 uznesenia),
            
         a vo veci samej
   
               —
            
            
               vyhlásil, že podmienky mimozmluvnej zodpovednosti Komisie sú v prejednávanej veci splnené, zaviazal Komisiu na náhradu uvádzanej ujmy a všetkých trov oboch konaní, vrátane trov vynaložených odvolateľkou,
            
         
               —
            
            
               subsidiárne vrátil vec Súdu prvého stupňa, aby overil, či sú splnené podmienky mimozmluvnej zodpovednosti, zaviazal Komisiu na náhradu uvádzanej ujmy a trov tohto odvolania a konania pred Súdom prvého stupňa, vrátane trov vynaložených odvolateľkou.
            
         
      Odvolacie dôvody a hlavné tvrdenia
   
   Nedostatočné odôvodnenie, pretože Súd prvého stupňa neodpovedal na tvrdenia uvádzané odvolateľkou v bodoch 92 a 93 jej pôvodnej žaloby, podľa ktorých neexistencia splnomocnenca výrobcu pre územie Spoločenstva, hoci bol tento splnomocnenec vyžadovaný smernicou, spôsobila nemožnosť vykonať postup posudzovania zhody notifikovaným orgánom, a ďalej na tvrdenie Komisie, že nebola vyzvaná, aby vstúpila do konania o ochrane, pretože portugalský orgán Infarmed nekonal podľa článku 14b smernice Rady 93/42/EHS (1) zo 14. júna 1993 o zdravotníckych pomôckach, zmenenej a doplnenej smernicou Európskeho parlamentu a Rady 98/79/ES (2) z 27. októbra 1998 o diagnostických zdravotných pomôckach in vitro.
   Nesprávne posúdenie príčinnej súvislosti medzi konaním Komisie a ujmou spôsobenou odvolateľke, ako aj nesprávny výklad článkov 8 a 14b smernice.
   Porušenie práva na obhajobu v rámci zamietnutia dôkazných prostriedkov navrhovaných odvolateľkou.
   
      (1)  Ú. v. ES L 169, s. 1; Mim. vyd. 13/012, s. 82.
   
      (2)  Ú. v. ES L 331, s. 1; Mim. vyd. 13/021, s. 319.